**ARGUMENT:**

Bogaţia folclorului nostru relevă obiceiuri care pot fi prezentate de şcolarii mici; la acest segment de vârstă este foarte reuşită prezentarea invocării „paparudelor”, care posedă forţa miraculoasă ce poate dezlănţui ploaia mult aşteptată şi, astfel, pământul ne va da roade bogate, „nunta”, cu datini şi obiceiuri pe care la acest segment de vârstă o „trăiesc” încă deopotrivă şi fata şi păpuşa. „Colindele” şi obiceiurile specifice sărbătorilor de Crăciun şi An Nou (Jienii, Capra etc.) impresionează prin varietatea şi originalitatea lor, pe care dascăli inimoşi şi copii talentaţi le-au cules şi le-au prezentat spre a nu se pierde. Dansurile prilejuiesc şi cunoaşterea frumuseţii portului popular românesc. Costumele populare descoperite în lăzile de zestre ale mamelor şi bunicilor sunt purtate cu multă dragoste şi mândrie.

Deşi folclorul a devenit în societatea de consum o chestiune aproape desuetă, încercăm să promovăm elemente autentice şi viabile, care întrunesc acele criterii estetice specifice, pe care să se altoiască sensibilitatea actualităţii.

**SCOPUL PROIECTULUI:**

Cunoaşterea, păstrarea şi transmiterea tradiţiilor populare specifice românilor şi naţionalităţilor conlocuitoare din Dobrogea, prin implicarea copiilor, cadrelor didactice, părinţilor şi a comunităţii în organizarea şi desfăşurarea activităţilor.

***REGULAMENTUL CONCURSULUI***

DISPOZIŢII GENERALE:

1. Participă elevi cu vârste cuprinse între 5 şi 11 ani (ciclul primar)

2. Festivalul se va desfăşura în două etape:

- etapa zonală/ pe cercuri pedagogice: **aprilie – mai 2015;**

- etapa judeţeană: **iunie 2015;**

3. Festivalul se va desfăşura pe următoarele secţiuni:

- interpretare vocală/ instrumentală – solişti (un concurent);

- grupuri vocale (minim 4 membri);

- dansuri populare;

- obiceiuri şi tradiţii;

4. Pentru fiecare secţiune, vor fi categoriile de vârstă:

- A – clasa pregătitoare + clasa I + clasa a II-a;

- B – clasa a III-a + clasa a IV-a.

5. La sesiunea de comunicări ştiinţifice ,,**Multiculturalitate dobrogeană**”, participă doar învăţători din judeţul Constanţa; pentru fiecare lucrare, cel mult doi autori, lucrările fiind despre folclorul dobrogean.

REGULAMENT DE PARTICIPARE:

1. Pentru faza zonală, la nivelul fiecărui cerc pedagogic se formează echipe de jurizare, astfel încât niciun membru al juriului să nu aibă participanţi în concurs.

2. La această fază se vor acorda premiile I, II, III şi menţiuni. Numai echipele care au câştigat locul I participă la faza judeţeană.

3. Cercurile pedagogice vor selecta câte un singur reprezentant pentru fiecare dintre cele patru secţiuni ale festivalului.

4. Metodiştii şi responsabilii de cerc pedagogic vor răspunde de organizarea fazei locale.

5. Un interpret poate participa numai la o singură secţiune.

6. Fiecare reprezentaţie va dura:

- solist: 3 minute;

- grup vocal: 5 minute;

- dansuri populare: 6 minute;

- tradiţii şi obiceiuri: 10 minute.

7. Toţi participanţii îşi vor asigura acompaniament muzical şi/ sau negative (CD).

8. Cercurile pedagogice şi instructorii formaţiilor vor asigura transportul participanţilor pentru faza judeţeană.

9. Până pe 31 mai 2015, centrele vor transmite organizatorilor festivalului situaţia echipelor participante şi, separat, tabel cu echipele calificate pentru faza judeţeană (conform tabelelor de centralizare anexate). **Pentru grupurile vocale, formaţiile de dansuri populare şi obiceiurile populare se va completa tabelul cu denumirea acestora, în paranteză trecându-se numărul membrilor, fără a-i nominaliza.**

10. Echipele şi soliştii care reprezintă minorităţile nu au secţiune separată. Pot participa în secţiunile anunţate mai sus.

11. **Nu se admit contestații**

CRITERII DE EVALUARE PENTRU FAZA ZONALĂ/ FAZA JUDEŢEANĂ:

a) Solişti şi grupuri vocale:

1. specificul dobrogean

2. calitatea interpretării

3. costumul popular (de preferat acelaşi la toţi membrii grupului)

4. prezenţa scenică

5. încadrarea în timp

b) Dansuri:

1. specificul dobrogean

2. sincronizarea mişcărilor dansatorilor

3. varietatea mişcărilor

4. costumele populare (de preferat aceleaşi la toţi membrii formaţiei)

5. încadrarea în timp

c) Tradiţii şi obiceiuri:

1. autenticitatea obiceiului

2. decorul adecvat obiceiului prezentat

3. concordanţa dintre costumele şi obiceiurile/ tradiţiile prezentate

4. interpretarea scenică

5. încadrarea în timp.

d) Sesiunea de comunicări ştiinţifice ,,Multiculturalitate dobrogeană”:

d.1. Înscrierea participanților

 Înscrierea participanților se va face pe adresa de e-mail a proiectului mladite\_dobrogene@yahoo.ro până la data de 15.04.2015. Aceasta presupune trimiterea unui rezumat de 10-15 rânduri cu specificarea numelui autorului și școala de proveniență.

d.2. Redactarea lucrărilor

Lucrările vor fi prezentate în format descriptiv (referate) sau în format Power Point,

cu maxim 12 slideuri din care primul va conține titlul lucrării, numele și prenumele cadrului didactic referent și școala de proveniență. Fiecare slide va conține fotografii, imagini sau text

 d.3. Criterii de evaluare

1. conținutul științific al lucrării

2. modul de prezentare al materialului

3. calitatea susținerii lucrării

4. criterii psiho-pedagogice

5. respectarea timpului de prezentare (10- 12 minute)

**CENTRALIZATOR**

**Participanţi – etapa zonală**

**Cercul pedagogic:**

**Unitatea de învăţământ:**

**Cadrul didactic raportor (metodist):**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Numele şi prenumele elevului participant/ Numele grupului/ formaţiei** | **Unitatea de înv. pe care o reprezintă** | **Clasa** | **Secţiunea la care a participat** | **Punctajul obţinut** | **Numele şi prenumele cadrului didactic îndrumător****( tel., e-mail)** |

**CENTRALIZATOR**

**Calificaţi – etapa zonală**

**Cercul pedagogic:**

**Unitatea de învăţământ:**

**Cadrul didactic raportor (metodist):**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Numele şi prenumele elevului participant/ Numele grupului/ formaţiei** | **Unitatea de înv. pe care o reprezintă** | **Clasa** | **Secţiunea la care a participat** | **Punctajul obţinut** | **Numele şi prenumele cadrului didactic îndrumător****( tel., e-mail)** |